કેસની સુનાવણી બાદ હાઇકોર્ટે પ્રથમદર્શી એવું અવલોકન કર્યું હતું કે આ લગ્નમાં હવે કંઇ બાકી રહ્યું નથી. જો કે, સમાધાનનો પ્રસ્તાવ હોવાથી બંને પક્ષો પ્રકરણનો અંત લાવે. ત્યારબાદ આ કેસમાં થયેલી સુનાવણીમાં હાઇકોર્ટે બાળકોના ભવિષ્યને ધ્યાનમાં રાખતાં પતિ-પત્નીને વિવાદ ભૂલી સાથે રહેવાનું પણ સૂચન કર્યું હતું અને એ માટે સમય ફાળવ્યો હતો. જો કે, અંતે કોઇ સમાધાનકારી રસ્તો સામે આવ્યો નહોતો. પતિ તરફથી કોર્ટને જણાવ્યું હતું કે તે ફુલ એન્ડ ફાઇનલ સેટલમેન્ટ તરીકે 30 લાખ આપવા તૈયાર છે. જ્યારે કે પત્નીએ 60 લાખની માંગણી કરી હતી. તેથી હાઇકોર્ટે નોંધ્યું હતું કે,‘બંને રકમ વચ્ચેનો તફાવત પૂરી શકાય તેમ જણાતું નથી. પરંતુ બંને પક્ષો આ રીતે કાયદાકીય લડાઇ લડતા રહેશે તો કંઇ મળશે નહીં. તેથી પતિ કંઇક વધારે રકમ આપવાની તૈયારી દર્શાવે અને પત્ની પણ કંઇ નમતું જોખે.' પતિ-પત્નીએ હાઇકોર્ટના જસ્ટિસ જે.બી. પારડીવાલાના આ સૂચનને માન્ય રાખતાં તેમને એક વધુ તક આપવામાં આવી હતી. (પતિ-પત્નીના નામ બદલ્યા છે).